|  |
| --- |
| **Zoznam povinných príloh k Žiadosti o nenávratný finančný príspevok** |
| **Príloha č. 1 ŽoNFP: Rozpočet projektu s podrobným komentárom (podľa záväzného formulára)** |
| Spôsob predloženia prílohy: **Vo formáte MS Excel cez ITMS2014+** |
| Žiadateľ je povinný s náležitou pozornosťou vyplniť a predložiť túto prílohu, ktorej záväzný formulár je súčasťou prílohy č. 1 výzvy „Formulár ŽoNFP s prílohami“.  V položkovitom rozpise výdavkov sú preddefinované typy výdavkov. Žiadateľ pre každý výdavok uvedie/vyberie príslušné požadované údaje. |
| **Príloha č. 2 ŽoNFP: Doklady preukazujúce finančnú spôsobilosť** |
| Spôsob predloženia prílohy: **Sken vo formáte .pdf cez ITMS2014+** |
| **V prípade, ak obec bude znášať spolufinancovanie z vlastných zdrojov, predloží:**  Úradne overenú kópiu uznesenia zastupiteľstva, resp. výpis z uznesenia zastupiteľstva s nasledovným minimálnym obsahom:   * kód výzvy * názov projektu * súhlas zastupiteľstva s predložením ŽoNFP na SO, pričom ciele projektu sú v súlade s  platným programom rozvoja obce * súhlas zastupiteľstva so zabezpečením povinného spolufinancovania projektu t.j. min. 5% z celkových oprávnených výdavkov   **V prípade, ak obec bude znášať spolufinancovanie z úverových zdrojov, predloží** nasledujúce dokumenty:   1. úradne overenú kópiu uznesenia zastupiteľstva, resp. výpis z uznesenia zastupiteľstva s nasledovným minimálnym obsahom:  * kód výzvy * názov projektu * súhlas zastupiteľstva s predložením ŽoNFP na SO, pričom ciele projektu sú v súlade s  platným programom rozvoja obce * súhlas zastupiteľstva so zabezpečením povinného spolufinancovania projektu t.j. min. 5% z celkových oprávnených výdavkov * 2. **úverový prísľub banky** (žiadateľ vychádza zo záväzného formuláru, ktorý je súčasťou prílohy č. 1 výzvy „Formulár ŽoNFP s prílohami“ alebo úverový prísľub banky vydaný na jej vlastnom tlačive obsahujúci min. identifikáciu žiadateľa, výšku úveru, názov projektu) **alebo úverovú zmluvu s bankou** (vyžaduje sa originál alebo úradne overená kópiu dokumentov).   **Upozornenie:**  **Počas realizácie projektu je žiadateľ/prijímateľ povinný zabezpečiť finančné prostriedky v plnej výške jeho spolufinancovania v súlade so Zmluvou o poskytnutí NFP a zároveň zabezpečiť financovanie prípadných neoprávnených výdavkov, ktoré vzniknú v priebehu realizácie projektu.** |
| **Príloha č. 3 ŽoNFP: Výpis z registra trestov** |
| Spôsob predloženia prílohy: **Sken vo formáte .pdf cez ITMS2014+** |
| Žiadateľ je povinný za účelom posúdenia splnenia tejto podmienky poskytnutia príspevku predložiť ako prílohu ŽoNFP výpis z registra trestov štatutárneho orgánu resp. aj ním splnomocnenej osoby (ak relevantné). Výpis z registra trestov **nesmie byť starší ako 3 mesiace** ku dňu predloženia ŽoNFP. Žiadateľ predkladá originál alebo úradne overenú kópiu.  Užitočné informácie:  Dokument vystaví na počkanie: Generálna prokuratúra, príslušná okresná prokuratúra, ktorékoľvek IOM (Integrované obslužné miesto), pracovisko Slovenskej pošty, a.s.  Poznámka**:**  Žiadateľ môže splnomocniť iné osoby, ktoré nie sú štatutárnym orgánom žiadateľa, vykonávať relevantné úkony vo vzťahu k ŽoNFP a/alebo konaniu o ŽoNFP v jeho mene, za predpokladu predloženia úradne overeného Splnomocnenia podľa záväzného vzoruzverejneného v rámci prílohy č. 1 výzvy „Formulár ŽoNFP s prílohami“, ktorý priloží k Formuláru ŽoNFP. |
| **Príloha č. 4 ŽoNFP: Uznesenie (výpis z uznesenia) zastupiteľstva o schválení programu rozvoja obce a príslušnej územnoplánovacej dokumentácie (ak relevantné)** |
| Spôsob predloženia prílohy: **Sken vo formáte .pdf cez ITMS2014+** (ak relevantné) |
| Subjekt územnej správy je povinný za účelom posúdenia splnenia tejto podmienky poskytnutia príspevku predložiť originál alebo úradne osvedčenú kópiu uznesenia zastupiteľstva (výpis z uznesenia) o schválení programu rozvoja obce a príslušnej územnoplánovacej dokumentácie, vrátane ich prípadných dodatkov.  Ak je uznesenie zastupiteľstva o schválení programu rozvoja a/alebo príslušnej územnoplánovacej dokumentácie zverejnené na webovom sídle žiadateľa, uvedie žiadateľ funkčný a verejne prístupný link na zverejnené dokumenty vo ***Formulári ŽoNFP, časť 7.1 Popis východiskovej situácie.***  SO v procese konania o ŽoNFP overí zverejnené uznesenie o schválení programu rozvoja, resp. územnoplánovacej dokumentácie vrátane ich prípadných dodatkov prostredníctvom odkazu na webové sídlo. Žiadateľ v tomto prípade predmetné skeny uznesení nepredkladá cez ITMS2014+.  **Upozornenie:**  Subjekt, ktorý **nie je povinný** mať vypracovanú územnoplánovaciu dokumentáciu (§ 11 Stavebného zákona), **je povinný** vyhlásiť, v rámci **Formulára ŽoNFP, časť 15. Čestné vyhlásenie,** formou čestného vyhlásenia, že v zmysle § 11 Stavebného zákona nie je povinný mať územný plán obce. Uznesenie o schválení programu rozvoja obce predkladá žiadateľ podľa inštrukcie vyššie. |

V prípade, ak štatutárny orgán splnomocnil inú osobu na úkony spojené s predložením ŽoNFP, žiadateľ priloží k Formuláru ŽoNFP **Splnomocnenie,** ktorého vzor je zverejnený v rámci prílohy č. 1 výzvy „Formulár ŽoNFP s prílohami“.